Aansoek om Chapmanspiek-tolplaza te keer, van die hand gewysDie Houtbaai-inwonersvereniging het nie daarin geslaag om ŉ interdik teen die konstruksie van die Chapmanspiek-tolplaza in Kaapstad te verkry nie. Die Wes-Kaapse hooggeregshof het Woensdag hul aansoek van die hand gewys. Inwoners en die Habitat-raad het aangevoer dat die terrein in ‘n nasionale park geleë is en dat die bouwerk van nagenoeg R54-miljoen onwettig is. Hulle het aangevoer dat die premier, Helen Zille, en die LUR vir vervoer, Robin Carlisle, nie omgewingsmagtiging ontvang het om die tolplaza te bou nie. Die Wes-Kaapse regering het op sy beurt gesê alle behoorlike prosesse is gevolg.